**Ministru kabineta noteikumu projekta „Izložu un azartspēļu uzraudzības inspekcijas sniegtā maksas pakalpojuma cenrādis** un samaksas kārtība**” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2016.gada 2.augusta sēdes protokola Nr.38 49.§ „Informatīvais ziņojums „Par iespējām palielināt ieņēmumus”” 2.1.apakšpunkts, Likuma par budžetu un finanšu vadību 5.panta devītā daļa, Azartspēļu un izložu likuma 4.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd normatīvie akti neparedz, ka Izložu un azartspēļu uzraudzības inspekcija sniedz maksas pakalpojumus. Atbilstoši Ministru kabineta 2016.gada 2.augusta sēdes protokola Nr.38 49.§ „Informatīvais ziņojums „Par iespējām palielināt ieņēmumus”” 2.1.apakšpunktam ar 2017.gada valsts budžeta likumprojektu paketi tika virzīts likumprojekts „Grozījumi Azartspēļu un izložu likumā”. Saeima 2016.gada 23.novembrī pieņēma likumu „Grozījumi Azartspēļu un izložu likumā” (reģ. Nr.694/Lp12), kas paredz, ka ar 2017.gada 1.janvāri tiek ieviests maksas pakalpojums azartspēļu jomā – azartspēļu automāta vai iekārtas identifikācijas numura izsniegšana. Izložu un azartspēļu uzraudzības inspekcija minēto maksas pakalpojumu sniegs, pildot valsts pārvaldes funkciju, kas saistīta ar azartspēļu organizēšanas uzraudzību. Līdz ar to, saskaņā ar Pievienotās vērtības nodokļa likuma 3.panta astoto daļu šādam Izložu un azartspēļu uzraudzības inspekcijas sniegtajam pakalpojumam pievienotās vērtības nodokli nepiemēro.  Maksas pakalpojums – azartspēļu automāta vai iekārtas identifikācijas numura izsniegšana, kuru nodrošinās Izložu un azartspēļu uzraudzības inspekcija, attieksies uz tiem azartspēļu automātiem vai iekārtām, kas, sākot ar 2017.gada 1.janvāri, tiks reģistrēti Izložu un azartspēļu uzraudzības inspekcijā un iekļauti azartspēļu automātu un iekārtu reģistrā.  Minētais maksas pakalpojums ļaus daļēji ieviest pašfinansējošu nozares uzraudzības modeli azartspēļu organizēšanas jomā.  Likums „Grozījumi Azartspēļu un izložu likumā”, kas Saeimā pieņemts 2016.gada 23.novembrī un stāsies spēka ar 2017.gada 1.janvāri, paredz pilnvarojumu Ministru kabinetam noteikt Izložu un azartspēļu uzraudzības inspekcijas sniegtā maksas pakalpojuma apmēru un samaksas kārtību. Ministru kabineta noteikumu projekts „Izložu un azartspēļu uzraudzības inspekcijas sniegtā maksas pakalpojuma cenrādis un samaksas kārtība” (turpmāk – Noteikumu projekts) izstrādāts atbilstoši likumā „Grozījumi Azartspēļu un izložu likumā” ietvertajam pilnvarojumam Ministru kabinetam.  Noteikumu projekts paredz ieviest maksas pakalpojumu, kuru sniegs Izložu un azartspēļu uzraudzības inspekcija azartspēļu organizētājiem, kuri piedāvā azartspēļu pakalpojumus, izmantojot azartspēļu automātus vai iekārtas. |
| 3. | Projekta izstrādē iesaistītās institūcijas | Izložu un azartspēļu uzraudzības inspekcija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Azartspēļu organizētāji, kuri piedāvā azartspēļu pakalpojumus, izmantojot azartspēļu automātus vai iekārtas. Šobrīd Latvijā ir 11 šādi azartspēļu organizētāji. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma ietekme uz tautsaimniecību un administratīvo slogu netiks mainīta, jo arī šobrīd azartspēļu organizētājiem, lai uzsāktu azartspēļu automāta vai iekārtas ekspluatāciju, ir nepieciešams saņemt azartspēļu automāta vai iekārtas identifikācijas numuru. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016** | | Turpmākie trīs gadi (*euro*) | | |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2016. gadu | Izmaiņas, salīdzinot ar kārtējo 2016. gadu | Izmaiņas, salīdzinot ar kārtējo 2016. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 |  |  |
| 3.1. valsts pamatbudžets | 0 | 0 | 0 |  |  |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2016.gada 24.novembrī Saeimā ir pieņemts likums „Par valsts budžetu 2017.gadam” (reģ. Nr.730/Lp12) un likums „Par vidēja termiņa budžeta ietvaru 2017., 2018. un 2019.gadam” (reģ. Nr.729/Lp12), kuros Izložu un azartspēļu uzraudzības inspekcijas budžetā paredzēti ieņēmumi no maksas pakalpojumiem 2017.gadā un turpmākajos gados 11 210 *euro* apmērā ik gadu.  Maksas pakalpojuma izdevumi 2017.gadam un turpmākajiem gadiem:   |  |  | | --- | --- | | **Maksas pakalpojuma izcenojuma aprēķins** |  | | **Tiešās izmaksas** | ***euro*** | | Atalgojums | 4270,00 | | Darba devēja valsts sociālās apdrošināšanas obligātās iemaksas | 1046,81 | | Darba devēja pabalsti un kompensācijas, no kuriem aprēķina iedzīvotāju ienākuma nodokli un valsts sociālās apdrošināšanas obligātās iemaksas | 167,50 | | Darba devēja izdevumi veselības, dzīvības un nelaimes gadījumu apdrošināšanai | 82,50 | | Biroja preces | 9,53 | | Pārējie sakaru pakalpojumi | 57,79 | | Pārējās preces | 1390,00 | | **kopā** | **7024,12** | |  |  | | **Netiešās izmaksas** | ***euro*** | | Atlīdzības izdevumi (iestādes vadība) | 1727,20 | | Izdevumi komunālajiem pakalpojumiem | 159,60 | | Nekustamā īpašuma uzturēšana | 99,90 | | Ēku, telpu īre un noma | 468,72 | | Informācijas tehnoloģiju pakalpojumi | 229,73 | | Iekārtas, inventāra un aparatūras remonts, tehniskā apkalpošana | 2,53 | | Izdevumi par saņemtajiem apmācību pakalpojumiem | 44,23 | | Inventārs | 14,83 | | Izdevumi par precēm iestādes administratīvās darbības nodrošināšanai | 6,32 | | Kārtējie remonta un iestāžu uzturēšanas materiāli | 20,10 | | Nemateriālo ieguldījumu nolietojums gadā | 1206,82 | | Datortehnikas un saimniecības pamatlīdzekļu nolietojums gadā | 201,68 | | **kopā** | **4181,66** | | **PAKALPOJUMA IZMAKSAS KOPĀ** | **11205,78** | |  |  | | Vienību sk. noteiktā laika posmā - gadā | 1000 | | Izcenojums (*euro*) | **11,21** | | Prognozētais sk. gadā | 1000 | | **Prognozētie ieņēmumi (*euro*)** | **11210,00** |   Ieņēmumi no Izložu un azartspēļu uzraudzības inspekcijas sniegtajiem maksas pakalpojumiem tiks izlietoti izdevumu, kas saistīti ar Izložu un azartspēļu uzraudzības inspekcijas maksas pakalpojumu sniegšanu, segšanai. Maksas pakalpojumu ieņēmumu izpildi Izložu un azartspēļu uzraudzības inspekcija nodrošinās ar esošajām amata vietām.  Ieviešot minēto maksas pakalpojumu, Izložu un azartspēļu uzraudzības inspekcija varēs segt visas izmaksas, kas saistītas ar šī pakalpojuma sniegšanu, tādējādi finanšu resursus, kas iepriekš bija paredzēti Izložu un azartspēļu uzraudzības inspekcijas budžetā šīs darbības nodrošināšanai (azartspēļu automātu vai iekārtu identifikācijas numuru izsniegšanai) tiks novirzīti Izložu un azartspēļu uzraudzības inspekcijas darbības pilnveidošanai sekojošiem virzieniem:   * jaunās politikas iniciatīvas „Azartspēļu automātu saslēgšana vienotā tīklā” īstenošanai, t.sk. materiāltehniskā nodrošinājuma iegādei un turpmākai tā uzturēšanai. Lai nodrošinātu godīgu konkurenci un caurskatāmību, no 2019. gada 1.janvāra drīkstēs ekspluatēt tikai tādus azartspēļu automātus, kuri būs pieslēgti vienotajai azartspēļu automātu kontroles un uzraudzības sistēmai, nodrošinot, ka Izložu un azartspēļu uzraudzības inspekcija iegūs informāciju no konkrētā azartspēļu organizētāja vienotās azartspēļu automātu kontroles un uzraudzības sistēmas elektroniskā veidā tiešsaistes datu režīmā; * azartspēļu mājaslapu satura uzraudzībai, uzskaites un analīzes rīka izstrādei un ieviešanai, kā arī turpmākai sistēmas uzturēšanai, lai efektīvāk veiktu nelicencēto azartspēļu organizētu mājaslapu bloķēšanu (kontrolēt jau iepriekš bloķētās mājaslapas un kontrolēt to pieejamību sabiedrībai), jo šobrīd Izložu un azartspēļu uzraudzības inspekcija šīs darbības veic manuāli un tam ir nepieciešami papildu cilvēkresursi; * Vienotās izložu un azartspēļu uzraudzības informācijas sistēmas, kas ir valsts informācijas sistēma, jaunas versijas izstrādei. Finansējums nepieciešams, lai nodrošinātu sistēmas atbilstību normatīvajos aktos noteiktajām drošības un uzturēšanas prasībām un pilnveidotu sistēmas funkcionalitāti atbilstoši sistēmas lietotāju – Izložu un azartspēļu uzraudzības inspekcijas darbinieku un komersantu, kas Azartspēļu un izložu likuma noteiktajā kārtībā saņēmuši licences, vajadzībām; * Izložu un azartspēļu uzraudzības inspekcijas informācijas tehnoloģiju infrastruktūras atjaunošanai un turpmākai tās uzturēšanai.   Ņemot vērā iepriekš minēto, valsts budžetā tiks nodrošināta neitrāla finansiālā ietekme, vienlaicīgi stiprinot Izložu un azartspēļu uzraudzības inspekcijas administratīvo kapacitāti, kā arī nebūs nepieciešams pieprasīt papildu valsts budžeta līdzekļu piešķiršanu no valsts budžeta dotācijas no vispārējiem ieņēmumiem kā jaunu politikas iniciatīvu Izložu un azartspēļu uzraudzības inspekcijai saistībā ar jaunas funkcijas par vienoto azartspēļu automātu kontroles un uzraudzības sistēmu nodrošināšanu. | | | | |

|  |  |  |
| --- | --- | --- |
| **IV. Tiesību aktu projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Vienlaicīgi ar Noteikumu projekta izstrādi tiek izstrādāts Ministru kabineta noteikumu projekts „Grozījumi Ministru kabineta 2004.gada 25.marta noteikumos Nr.176 „Izložu un azartspēļu uzraudzības inspekcijas nolikums””. |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanai Noteikumu projekts pēc iesniegšanas Ministru kabinetā tiks publicēts Ministru kabineta mājas lapā sadaļā „Tiesību aktu projekti”. |
| 2. | Sabiedrības līdzdalība projekta izstrādē | Noteikumu projekts tika nosūtīts saskaņošanai Latvijas Darba devēju konfederācijai un biedrībai „Latvijas Spēļu biznesa asociācija”. |
| 3. | Sabiedrības līdzdalības rezultāti | No Latvijas Darba devēju konfederācijas un biedrības „Latvijas Spēļu biznesa asociācija” priekšlikumi un iebildumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izložu un azartspēļu uzraudzības inspekcija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek grozīti, par esošo funkciju veikšanu tiek piemērota samaksa (azartspēļu organizētājam tiks sniegts maksas pakalpojums).  Jaunu institūciju izveide, esošo institūciju likvidācija vai reorganizācija netiek paredzēta.  Noteikumu projekts tiks īstenots, nepalielinot esošo darbinieku skaitu Izložu un azartspēļu uzraudzības inspekcijā. |
| 3. | Cita informācija | Nav. |

*Anotācijas V sadaļa – projekts šo jomu neskar.*

Finanšu ministre D.Reizniece-Ozola

Avotiņa, 67095515

[inga.avotina@fm.gov.lv](mailto:inga.avotina@fm.gov.lv)